ונסה ויליאמס

ונסה לין ויליאמס (באנגלית: Vanessa Lynn Williams; נולדה ב-18 במרץ 1963) היא שחקנית, זמרת ומעצבת אופנה אמריקאית, מועמדת ל-11 פרסי גראמי, לשלושה פרסי אמי ולפרס טוני. מבצעת השיר "Colors of the Wind" מתוך פסקול הסרט פוקהונטס, אשר זכה בפרס אוסקר, פרס הגראמי ופרס גלובוס הזהב. היא נכנסה להיסטוריה של ארצות הברית בתור מיס אמריקה הראשונה בתולדות התחרות ממוצא אפרו-אמריקאי.

בעקבות פרשה בה נחשפו תמונות עירום של ויליאמס, נאלצה בשנת 1984 לוותר על כתרה בתור זוכת מיס אמריקה. בשנת 2016 זכתה לכבודה מחדש כאשר ארגון מיס אמריקה הביע התנצלות פומבית על הפרשייה.

בסוף שנות ה-80 פצחה ויליאמס בקריירת שירה מצליחה ובמקביל ניהלה קריירת משחק טלוויזיונית ובימתית משגשגת. ב-19 במרץ 2007 קיבלה כוכב בשדרת הכוכבים של הוליווד עבור תרומתה לתעשיית המוזיקה.

ביוגרפיה
נולדה בברונקס, ניו יורק למילטון והלן ויליאמס - שניהם עבדו כמורים למוזיקה. משפחתה היא בעלת שורשים וולשים, אפריקנים אמריקנים ואינדיאנים. בשנת 2005 סיפרה ויליאמס בריאיון לתוכנית Entertainment Tonight שהוריה "ניבאו" את זכייתה בתחרות כשרשמו בהודעה על הולדת הבת: "הנה היא באה: מיס אמריקה". ויליאמס התעניינה במוזיקה מגיל צעיר, היא למדה לנגן בפסנתר וקרן יער כשהייתה תלמידת בבית ספר. היא התחילה לעשות תואר באומנויות הבמה אך נאלצה להפסיק את לימודיה שהתנגשו עם פיתוח הקריירה שלה בשואו ביזנס.

זכייה בתואר "מיס אמריקה"
ויליאמס התחילה להשתתף בתחרויות יופי מתחילת שנות ה-80. היא זכתה בתחרות של מדינת ניו יורק ב-1983 וניגשה לתחרות "מיס אמריקה" בה זכתה ב-17 בספטמבר 1983, מה שהפך אותה לזוכה אפרו-אמריקאית הראשונה שזכתה בתחרות יופי הכלל ארצית. לא כולם אהבו לראות אישה שחורה הזוכה בתואר יוקרתי. יחד עם אהדת מעריצים, ויליאמס סבלה מגילויי גזענות כלפיה ואף קיבלה מכתבי הטרדה ושנאה אנונימיים אחרי זכייתה. כאשר ביקרה בדרום ארצות הברית במסגרת תפקידה כמיס אמריקה, מארגני התחרות נאלצו להציב שמירה ליד חדרה בבית מלון.

פרשת התמונות
בקיץ 1984, כ-10 חודשים אחרי הזכייה, בארצות הברית נפוצו שמועות על קיומם של תצלומי עירום של ויליאמס. הזוכה הטריה אכן הצטלמה ללא בגדים בשנת 1982. התמונות צולמו על ידי צלם שוויליאמס עבדה עבורו כפקידת קבלה. הוא ביקש ממנה לדגמן לצורך הצילומים ויליאמס הסכימה לאחר שהצלם הבטיח לה שמדובר בצילום אומנותי, ושלא יהיה ניתן לזהות את פניה בתמונות. ויליאמס האמינה שהתמונות (שלטענתה נעשו לצורך פרויקט פרטי), הושמדו מזמן, מה שלא היה נכון. יו הפנר, העורך הראשי של "פלייבוי", טען בריאיון למגזין People Weekly שקיבל הצעה לקנות את התמונות של ויליאמס, אך סירב כי "לא רצה להביך אותה". אך עורך ה"פנטהאוס", המגזין המתחרה לזה של הפנר, רכש את התמונות מהצלם תמורת 50,000 דולר, ופרסם אותן בגיליון ספטמבר 1984, ללא הסכמתה של ויליאמס. גיליון זה של "פנטהאוס" הפך לגיליון הנמכר ביותר בכל ההיסטוריה של המגזין והכניס קרוב ל-20 מיליון דולר.

המחלוקת סביב התמונות בה צולמה ויליאמס בערום ובפוזות פרובוקטיביות עם אישה נוספת, הפכו לשיחת היום בארצות הברית. מארגני התחרות, שהיו תחת לחץ כבד של מפרסמים שאיימו להוריד את החסויות מהתחרות "מיס אמריקה" בשנה הבאה, הציבו אולטימטום של 72 שעות לוויליאמס ודרשו ממנה לוותר על תוארה. ויליאמס, שהבינה כי אין לה ברירה, הכריזה כי היא מוותרת על הכתר במהלך מסיבת עיתונאים וכך הפכה גם למלכת יופי הראשונה בהיסטוריה של התחרות האמריקאית שהתבקשה לוותר על התואר מוקדם מהצפוי.

קריירה כזמרת ושחקנית
שמאל|ממוזער|250px
לאחר היעדרות של מספר שנים מעסקי השעשועים, ויליאמס חזרה לתודעה הציבורית בשנת 1987 כאשר הופיעה בתפקיד קטן בסרט “The Pick-Up Artist”. במקביל חתמה חוזה עם חברת תקליטים והוציאה את אלבומה הראשון - "The Right Stuff" - בשנת 1988. האלבום זכה להצלחה ניכרת, קיבל "תקליט זהב" וזיכה את ויליאמס ב-3 מועמדויות לפרס הגראמי, כולל מועמדות בקטגוריה "המבצע החדש הטוב ביותר".

אבל דווקא האלבום השני של ויליאמס שנקרא The Comfort Zone שיצא ב-1991 הפך למצליח ביותר בכל הקריירה המוזיקלית שלה נכון להיום. הסינגל הראשון מהאלבום, "Running Back To You", הגיע למקום ראשון במצעד הפזמונים של R&B. האלבום הפך לתקליט פלטינה משולשת, והשיר ממנו Saving the best for last עד היום נחשב לשיר המזוהה ביותר עם הזמרת. השיר היה במקום ראשון במצעד הפזמונים Billboard Hot 100 במשך 5 שבועות והאלבום כולו היה מועמד ל-4 פרסי גראמי.

בשנת 1995 הקליטה ויליאמס את השיר "Colors of the Wind" בעבור פסקול הסרט פוקהונטס של אולפני ההנפשה של וולט דיסני. השיר יצא לאור כסינגל מתוך הפסקול וזכה להצלחה אדירה באותה שנה כאשר הוא כובש את המקום הרביעי במצעד הבילבורד הוט 100 האמריקאי. השיר זכה בפרס אוסקר לשיר המקורי הטוב ביותר ובכך הוסיף להצלחתה הרבה של ויליאמס.

בין השנים 1991–1994 (שנה בה יצא האלבום השלישי של הזמרת, The Sweetest Days) ויליאמס הקדישה לא מעט זמן לפיתוח קריירת המשחק שלה. היא לא הצליחה להשיג תפקידים משמעותיים, אבל שיחקה לצידם של שחקנים ידועים, כמו ג'ין ויילדר (Another you), מיקי רורק ודון ג'ונסון (Harley Davidson and the Marlboro Man) וויל סמית' ("הנסיך המדליק מבל אייר"). ב-1994 עשתה ויליאמס את תפקידה הראשון בברודוויי במחזמר "The kiss of the Spider Woman" בה שיחקה בתפקיד אורורה\אשת העכביש.

התקליט "The sweetest days" היה האלבום האחרון של ויליאמס שזכה למועמד של תקליט פלטינה. תקליט הבא של הזמרת, בשנת 2006 Star Bright, הפך לתקליט זהב. אחרי זה הוציאה ויליאמס מספר תקליטי אוסף ותקליטי חג המולד שזכו להצלחה בינונית. כך האלבום שלה מ-2005, Everlasting Love, נמכר רק ב-60 אלף עותקים והגיעה למקום 159 ברשימת התקליטים הנמכרים בארצות הברית. בתחילת שנת 2007 הכריזה ויליאמס שהיא החליטה להחליף את חברת התקליטים הישנה שלה ולעבור לחברת מקליטים Сoncord record המתמחה במוזיקת ג'אז.

במקביל המשיכה ויליאמס לשחק בסרטים. בין סרטיה הבולטים ניתן לציין את "אירייזר" (1996) בו שיחקה ויליאמס לצידו של ארנולד שוורצנגר, "Soul Food" משנת 1997 שזיכה אותה במספר פרסים וגם תפקיד נשי ראשי בסרט "שאפט" לצידו של סמואל ל. ג'קסון. כמו כן נבחרה ויליאמס לשיר את שיר הנושא מתוך הסרט "פוקהונטס" של אולפני ההנפשה של וולט דיסני, "Colors of the Wind".

ויליאמס שיחקה במספר הופעות אורח בסדרות פופולריות כמו "אלי מק'ביל", "סטאר טרק" ואחרות. החל משנת 2006 התחילה לשחק בתפקיד קבוע בסדרת "בטי" בתפקיד וילהלמינה סלייטר.

ב-19 במרץ 2007 קיבלה ויליאמס כוכב משלה בשדרת הכוכבים של הוליווד לציון של 20 שנות פעילותה בתעשיית הבידור.

עבור משחקה בסדרה "בטי", קיבלה ויליאמס שלוש מועמדויות לפרס אמי לשחקנית משנה מצטיינת בסדרת קומית.

החל משנת 2010, מופיעה ויליאמס בסדרה "עקרות בית נואשות" בתפקיד רנה פרי, עקרת בית שמצטרפת לסדרה בעונה השביעית. תפקיד זה הורחב והפך משמעותי יותר בעונה השמינית והאחרונה של הסדרה.

בסוף שנת 2012 החלה לשחק לצדה של רייצ'ל טיילור בסדרת המסתורין של רשת ABC "שדרות פארק 666" עד יולי 2013 למשך עונה אחת בלבד.

בשנת 2013 גילמה את ג'ניס בדרמה הרומנטית "וידויים של יועצת נישואים" בבימויו של טיילר פרי, שגם כתב והפיק. באותה שנה גילמה את דמותה של ג'סי מיי ווטס בחידוש של ברודוויי למחזה "המסע אל האושר" מאת הורסון פוט.

בשנת 2017 שיחקה את התפקיד הראשי בסדרת הטלוויזיה של רשת VH1 "Daytime Divas" בתור מקסין רובינסון, מנחת תוכנית אירוח.

פילמוגרפיה
 קולנוע 
שנהסרטתפקידהערות1987אמן החיזוריםריי1988Under the Gunסמנת'ה ריצ'רדס1991הוא עני המליונר הזהגלוריההרלי דייווידסון ואיש המרלבורולולו דניאלס1996אירייזרד"ר לי קולאן1997Soul Foodטרי ג'וזףכבודו של גנגסטרפרנסין1998תרקוד איתירובי סינקלייר1999אלמו הסרט: הרפתקה בארץ זעפניהמלכת הטראשLight It Upהבלשית אודרי מקדונלד2000שאפטכרמן ואסקז2004שיגעון של חופשהדורות'י ג'ונסון2006My Brotherלטישיה מורטון2007And Then Came Loveג'ולי דוידסון2009האנה מונטנה: הסרטויטה2012דלהי ספאריביגום הנמרהדיבוב2013הוא הרבה יותר מפורסם ממךעצמהוידויים של יועצת נישואיםג'ניס2014כשמארני הייתה שםהיסאקודיבוב2018The Man from Earth: HoloceneקרוליןSuicide Squad: Hell to Payאמנדה וולרדיבובThe Legend of Hallowaiianאלת האשדיבוב2019באטמן: האשאמנדה וולרדיבובMiss Virginiaסאלי ריי2020שיער רעזורה2023Tripped Upפאטי

 טלוויזיה 
שנהסדרהתפקידהערות1984Partners in Crimeרוזל רובינספרק: "Celebrity"1986The Redd Foxx Showג'סיקהפרק: "The Prodigal Son"טי. ג'יי. הוקרהשוטרת פאט ויליאמסוןפרק: "Partners in Death"ספינת האהבהפרלפרק: "My Stepmother, Myself/Almost Roommates/Cornerback Sneak"1989Full Exposure: The Sex Tapes Scandalולנטין הייוורדסרט טלוויזיה של NBC1990Perry Mason: The Case of the Silenced Singerטרי נייטסרט טלוויזיה של NBCSeriously...Phil Collinsרייצ'לסרט טלוויזיה של CBSThe Kid Who Loved Christmasלינט פארקססרט טלוויזיה של CBS1992הנסיך המדליק מבל איירדני מיטשלפרק: "A Funny Thing Happened on the Way Home from the Forum"The Jacksons: An American Dreamסוזן דה פאס (אנ')מיני-סדרהStompin' at the Savoyפאולינהסרט טלוויזיה של CBS1995Happily Ever After: Fairy Tales for Every Childהיפהדיבוב; פרק: "Beauty and the Beast"Nothing Lasts Foreverד"ר קאת'י "קאט" האנטרסרט טלוויזיה של CBSביי ביי בירדירוז אלוורזסרט טלוויזיה של ABC1996מסע בין כוכבים: חלל עמוק 9אראנדיספרק: "Let He Who Is Without Sin..."1997אודיסיאהקליפסומיני-סדרה1998ספורט עתידיאלחנדרה "אלכס" טורססרט טלוויזיה של ABC1999L.A. Doctorsד"ר לין בארוז3 פרקים2000The Courage to Loveהנרייט דלייל (אנ')סרט טלוויזיה של Lifetimeדון קישוטדולסינאהסרט טלוויזיה של TNTA Diva's Christmas Carolהובנה סקרוג'סרט טלוויזיה של VH12001Winds of Terrorאמ.ג'יי. בלייקסרט טלוויזיה של FOXSanta, Baby!אליסיהדיבוב; סרט טלוויזיה של FOX2002Keep the Faith, Babyהייזל סקוט (אנ')סרט טלוויזיה של שואוטיים
פרס סטלייט לשחקנית הטובה ביותר במיני-סדרה או סרט טלוויזיה (אנ') (2002)אלי מקבילשיילה האנטפרק: "Another One Bites the Dust"The Proud Familyדברה ויליאמסדיבוב; פרק: "Ain't Nothing Like the Real Thingy, Baby"2003בומטאוןהבלשית קתרין פירס6 פרקים2006South Beachאליזבת באוורתפקיד ראשי; 8 פרקים2006 - 2010בטיוילהלמינה ויויאן סלייטר (אנ')תפקיד ראשי (4 עונות); 85 פרקים
מועמדת פרס אמי לבידור בפריים טיים לשחקנית משנה בסדרת קומדיה (אנ') (2007–2009)2007 - 2008Mama Mirabelle's Home Moviesהפילה מאמא מיראבלדיבוב; 32 פרקים2010 - 2012עקרות בית נואשותרנה פרי (אנ')תפקיד ראשי (עונות 8-7); 46 פרקים2012פיניאס ופרבדיילתדיבוב; פרק: "Where's Perry? Part I"2012 - 2013666 פארק אבניואוליביה דוראןתפקיד ראשי; 13 פרקים2014המסע אל האושרג'סי מיי ווטססרט טלוויזיה של Lifetime2015מינדיד"ר פיליפספרק: "Danny Castellano Is My Nutritionist"רופא להשכיראולימפיה יוסטון2 פרקיםהאישה הטובהקורטני פייג'4 פרקים2016ברוד סיטיאליזבת' קרלטוןפרק: "Game Over"2016 - 2017שומרי האוצרותסינת'יה רוקוול4 פרקים2016 - 2018חוקי המרפי של מיילוד"ר איילין אנדרוודדיבוב; 4 פרקים2017Daytime Divasמקסין רובינסוןתפקיד ראשי; 10 פרקיםאנשים קשיםטרישפרק: "Strike Rat"משפחה מודרניתרונדהפרק: "The Long Goodbye"2018Me, Myself & Iקלי פרייזר3 פרקים2019דוק רופאת צעצועיםדליילהדיבוב; פרק: "Adventures in Baby Land"First Wives Clubננסיפרק: "Something Blue"2019 - הווהמ.ו.ת.ק.קפטן קנדיס ביקמןדיבוב; 60 פרקים2020 - 2021Twentiesאנג'לה3 פרקים2021קינןטשה נובאלפרק: "Hair Show"בנות לנצחננס טרייס2 פרקים2021 - הווהQueen of the Universeשופטתתוכנית מציאות; משודר בפרמאונט+2024ולמהד"ר פרדודיבוב; 6 פרקיםאלזבת'רוזלין ברידוולפרק: "Diamonds Are for Elsbeth"

דיסקוגרפיה
 אלבומי אולפן 
 The Right Stuff - 1988. אלבום זהב
 The Comfort Zone - 1991. אלבום פלטינה משולשת
 The Sweetest Days - 1994. אלבום פלטינה
 Star Bright - 1996. אלבום זהב
 Next - 1997
 Silver & Gold - 2004
 Everlasting Love - 2005
 2009 - The Real Thing

 אלבומי אוסף 
 Greatest Hits: The First Ten Years - 1998
 The Christmas Collection: The Best Of - 2003
 Love Songs - 2004
 2021 - The Best

קישורים חיצוניים



 תסריט של הסרט "מיס אמריקה" המתאר את פרשת ויליאמס 

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקניות קולנוע וטלוויזיה אפרו-אמריקאיות
קטגוריה:דוגמניות אמריקאיות
קטגוריה:זמרות אמריקאיות
קטגוריה:זמרות פופ אמריקאיות
קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:זוכות מיס ניו יורק
קטגוריה:זוכות מיס אמריקה
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי פרס בחירת הנוער
קטגוריה:אישים שהונצחו בשדרת הכוכבים של הוליווד: מוזיקה
קטגוריה:שערוריות תחרויות יופי
קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:פעילות למען זכויות להט"ב בארצות הברית
קטגוריה:אמריקאיות שנולדו ב-1963
קטגוריה:אמריקאים שנולדו ב-1963